laion/Wikipedia-Exotic huggingface dataset:
עדן דניאל גבאי

עדן דניאל גבאי (נולד ב-25 באוגוסט 1997) הוא שחקן, מדבב, אושיית רשת וקומיקאי ישראלי. נולד בכפר שלם לאם עקרת בית ואב נהג מונית, האח הקטן מבין שלושה, כעדן גבאי. כשהיה בן ארבע, הוריו התגרשו. בגיל ארבע עשרה הוסיף את השם "דניאל" בעצת רב. התגייס לצבא לתותחנים, אך בהמשך עבר להיות אפסנאי ולבסוף קיבל פטור על רקע נפשי. בגיל עשרים ואחת יצא מהארון כהומו והחל להעלות סרטונים בטיקטוק, לעיתים קרובות מאופר וחבוש בפאה. הסרטונים הפכו לויראליים, וכיום יש לו כרבע מיליון עוקבים באינסטגרם וכשלוש מאות אלף עוקבים בטיקטוק. שימש כפרזנטור של קניוני עזריאלי, סופר פארם ורשת fix. כחלק משיתוף הפעולה עם fix דגמן בתצוגת האופנה של המותג, הצטלם בבגדי נשים וגברים של החברה והוציא שיר לפרסום המוצרים. בנוסף, דגמן לפוקס. ב-2022 נבחר לרשימת 40 מתחת ל-40 של אייס. באותה השנה נבחר לאחד הלהט"בים המשפיעים בישראל. ב-2023 נבחר למקום השני במצעד אושיות הטיקטוק האהובות בישראל. באותה השנה התארח ברדינג 3 בהופעתה של ברוקלין הייטס. ב-2019 החל את קריירת המשחק כשהשתתף בתוכנית "הקומה האחרונה" בטין ניק. ב-2021 הנחה פינה בזה לא אולפן שישי. באותה השנה שיחק בקליפ לשיר מגבות. בהמשך שיחק בסדרה המפקדת החל מהעונה השנייה. ב-2022 הנחה את טקס פרסי הילדים לטלוויזיה ולנוער. ב-2023 השתתף במה שתגידו. באותה השנה שיחק בתפקיד ראשי בסדרה השגרירות. ב-2024 השתתף במועדון הסטנד-אפ. באותה השנה החל לשחק בבני מצווה. ב-2023 דיבב בסרט המשאלה. ב-2022 הוציא את השיר "תנשום" עם נסרין קדרי והופיע עימו במצעד הגאווה בתל אביב. בנוסף, הוציא קאבר לעל המסך שלי ואת "תשים ת'שיר", בשיתוף פעולה עם fix. גבאי הוא הומו מוצהר. מתגורר בתל אביב. עדן דניאל גבאי, ברשת החברתית אינסטגרם עדן דניאל גבאי, ברשת החברתית טיקטוק עדן דניאל גבאי, במיזם "אישים" לתיעוד היצירה הישראלית אפרת וכטל, ‏פעם חשבתי ש"הומו" זו הקללה הכי גרועה בעולם. היום זאת הברכה שלי, באתר ‏מאקו‏, 29 באפריל 2021 דניאל עדן גבאי בקמפיין נועז לקניון עזריאלי, באתר אייס, 30 באפריל 2023 עדן דניאל גבאי , 40UNDER40 - הצעירים המבטיחים 2022 - אייס, באתר Ice עידן יוסף-ימין, ‏גאווה ישראלית: 50+ הלהט"ב המשפיעים בישראל, באתר ‏מאקו‏, 1 ביוני 2023 דנה גוטרזון, אלו 20 הטיקטוקרים הכי אהובים בישראל לשנת 2023, באתר story.mako.co.il עדן דניאל גבאי: "אני מתגעגע לתחושה של התרגשות מגבר", באתר "את", 10 באוגוסט 2023 עדן דניאל גבאי, במיזם "אישים" לתיעוד היצירה הישראלית ערן סויסה, במלאת 100 שנה לדיסני: ההישג של כוכב הרשת הישראלי, באתר ישראל היום, 3 בדצמבר 2023 בר זגה, עדן דניאל גבאי: "אני מההומואים שאוהבים לשים פאה ולהתאפר", במדור "פנאי פלוס" באתר ynet‏
קרמה (פירושונים)

האם התכוונתם ל... תרבות קרמה – ציוויליזציה מוקדמת בנוביה העתיקה (2500-1500 לפני הספירה). קרמה (נוביה) - עיר הבירה של תרבות קרמה. קרמה (איטליה) – עיר בנפת קרמונה, במחוז לומברדיה שבצפון איטליה. מוזיאון קרמה. קורמה - עיירה במחוז הומל שבמזרח בלארוס. קארמה (פירושונים) קארמה – מושג פילוסופי-מיסטי, שמקורו בדתות הודיות, שמתאר מחזור מלא של יחסי סיבה-תוצאה.
כלודולף ממץ

כלודולף (Chlodulf או כלודולד, Clodould;‏ 605 – 8 ביוני 696 או 697, אחרים אומרים 8 במאי 697) היה הבישוף של מץ בערך משנת 657 עד שנת 697. כלודולף היה בנו של ארנולף, הבישוף של מץ, ואחיו של אנסגיסל, המאיורדומוס של אוסטרזיה. לפני הסמכתו התחתן כלודולף עם אישה לא ידועה והוליד בן בשם אונולף (Aunulf). בשנת 657 הוא הפך לבישוף של מץ, יורשו השלישי של אביו, אף על פי שהיה לו מוניטין של כפירה בצעירותו. הוא כיהן בתפקיד זה 40 שנה. במהלך תקופה זו הוא עיטר בשפע את הקתדרלה סטפן הקדוש. הוא גם היה בקשר הדוק עם גרטרוד מניוול (אנ'), אחותה של בגה (אנ'), אשת אחיו. הוא נפטר במץ ונקבר בכנסיית ארנולף הקדוש. בניוול (אנ') הוא זכה להערצה מקומית כ"קלו הקדוש" (Clou), במיוחד בגלל הקשר שלו לגרטרוד הקדושה. יום החג שלו הוא 8 ביוני. Rev. Alban Butler (1711–73) (1866), The Lives of the Saints, vol. VI: June 8: St. Clou, or Clodulphus, Bishop of Metz, Confessor, Bartleby.com Guy Halsall, Settlement and Social Organization: The Merovingian Region of Metz, Cambridge University Press, 2002, p. 16 June 8: St. Clou, or Clodulphus, Bishop of Metz, Confessor, Bartleby.com
ישראלה (סטפני) לב

ישראלה (סטפני) לב (נולדה ב-1962) היא פעילה למען זכויות להט"ב ומחלוצות הקהילה הטרנסית בישראל. ידועה גם בשמות סטפני מאנס, תמר מאנס, תמר לוי ותמר שמחי. נולדה וגדלה בחולון, למשפחה בת שש נפשות. כבר בילדותה הבינה שרוצה להפוך לאישה, אך משפחתה לא קיבלה זאת והתעללה בה. יצאה מהארון בגיל אחת עשרה והחלה להכיר טרנסג'נדריות אחרות כגון גילה גולדשטיין. באותה תקופה החלה לעסוק בזנות. בגיל שלוש עשרה הועברה על ידי משפחתה לימין אורד, בתקווה שהשינוי יגרום לה להפסיק לרצות להפוך לאישה. לאחר שיצאה מהארון משפחתה ניתקה עימה קשר ובגיל שמונה עשרה נאלצה לעבור לאירופה. במהלך שהותה באירופה עברה ניתוח להתאמה מגדרית, כשמימון הטיפולים הרפואיים הגיע מעבודתה בזנות. לאחר מספר שנים חזרה לתל אביב. בארץ נרדפה על רקע היותה טרנסית, ואף ניצלה מניסיון רצח. לאורך חייה נעצרה שלוש פעמים על היותה טרנסג'נדרית ובאחת הפעמים אף נכנסה למאסר. בשנות הארבעים לחייה התגוררה בארצות הברית במשך שלוש שנים ולאחר שובה לארץ חזרה בתשובה. בהמשך הכירה חוזר בתשובה שהתאלמן מאשתו, ועברה לגור איתו בקהילה חסידית בבני ברק בתור אשתו. לאחר תקופה נפרדו והיא יצאה בשאלה. ב-1995 פנתה לאגודה למען הלהט"ב, שעד אז פעלה רק למען לסביות, הומואים וביסקסואלים, ודרשה מהם לשלב את הקהילה הטרנסית בארגון. בהמשך הייתה לחברת הוועד הטרנסית הראשונה של האגודה. כחלק מפעילותה הקימה את קבוצת התמיכה הראשונה בישראל לטרנסג'נדרים. באותה התקופה הייתה בעלת טור בזמן הוורוד. בנוסף, פתחה את מיזם "שבת המלכה", ארוחות שישי קהילתיות לחברי קהילת הלהט"ב ללא עורף משפחתי. מיזם זה היה פעיל לאורך עשרות שנים ובמסגרת פעילותו לקחו חלק לאורך השנים אלפי אנשים. ב-1998 הייתה ממארגני אירועי ויגסטוק, שנודע כ"סטונוול הישראלי". כחלק מפעילותה הציבורית אף לקחה חלק בדיונים בוועדות הכנסת שעסקו בקהילה הלהט"בית. לאורך השנים ארגנה את הכנס הראשון בישראל שעסק בקהילה הטרנסית. בהמשך הפכה למרכזת תחום הטרנסיות במרכז הגאה. בשנת 2015 קיבלה אות הוקרה על פעילותה מעיריית תל אביב, המרכז הגאה והאגודה למען הלהט"ב. החל מ-2016 ארגנה את תחרות מיס טרנס ישראל, תחרות יופי לנשים טרנסג'נדריות. בין השנים 2007-2005 הייתה חברה כסולנית בלהקת האינדי-אוונגארד שוורצע קינדר (לצדם של אלעד זאב ונגה שלו), עמה הוציאה אלבום אחד בחברת פית/קית. ב-2017 השתתפה בסדרה נעלמות, בבימוים של אילן פלד ויאיר קדר. כחלק מקידום הסדרה, לקחה חלק בהקרנות ציבוריות של הסדרה והרצתה במהלכן על ההיסטוריה של הקהילה הטרנסית בישראל. האלבום של שוורצע קינדר באתר בנדקאמפ אורלי בויום, מלכת השבת של גן מאיר, באתר "המקום הכי חם בגיהנום", 6 באפריל 2017 תראו אותי עכשיו. מפגש אישי עם ישראלה לב, סרטון בערוץ "Or Ben uliel", באתר יוטיוב (אורך: 04:28) שיר נחמיאס, ‏ולא נבוש, ולא ניכלם: קבלות שבת לקהילה הטרנסקסואלית, באתר ‏מאקו‏, 21 באוקטובר 2015 דיון בוועדה לקידום מעמד האישה, באתר הכנסת, ‏11 במרץ 1998 ישראלה סטפני לב – זוכרים את מנחם שיזף איתי יעקב, מלכת היופי הטרנסית: "הפסדתי את אבא שלי, אבל הרווחתי את עצמי", באתר Xnet‏, 29 במאי 2016 רעות נגר, "בבה" מספר את סיפורה של קהילת הטרנסג'נדרס בישראל הרבה לפני דנה אינטרנשיונל, באתר WDG, ‏6 בינואר 2017
אנסגיסל

אנסגיסל (Ansegisel; בערך 602 או 610 – נרצח לפני 679 או 662) היה בנו הצעיר של ארנולף, הבישוף של מץ. הוא שירת את סיגברט השלישי מלך אוסטרזיה (634–656) כ"דומסטיקוס" (domesticus). בזמן כלשהו לפני שנת 679, הוא נהרג בריב על ידי אויבו גונדווין (Gundewin). באמצעות בנו פפין (האמצעי), הפכו צאצאיו של אנסגיסל למלכים פרנקים ושלטו על האימפריה הקרולינגית. אנסגיסל היה נשוי לבגה (אנ'), בתו של פפין הזקן, מתישהו לאחר שנת 639. נולדו להם הילדים הבאים: פפין האמצעי (635 או 640 – 16 בדצמבר 714), שלימים יהיה המאיורדומוס של אוסטרזיה. מרטין מלאון (אנ') (647–680) (אם כי זה שנוי במחלוקת). קלוטילדה מהרסטל (אנ') (650–699), נישאה למלך תיאודריך השלישי מלך נויסטריה. Constance Brittain Bouchard, Rewriting Saints and Ancestors: Memory and Forgetting in France, 500-1200, Chapter 7: Creation of a Carolingian Dynasti, University of Pennsylvania Press, 2014, pp. 106-125 Constance Brittain Bouchard, Rewriting Saints and Ancestors: Memory and Forgetting in France, 500-1200, pp. 107, 111
לסלי אודום ג'וניור

לסלי לויד אודום ג'וניור (באנגלית: Leslie Odom Jr.; נולד ב-6 באוגוסט 1981) הוא שחקן, זמר ופזמונאי אמריקאי. אודום נודע במיוחד בזכות גילום דמותו של ארון בר במחזמר המצליח "המילטון", תפקיד עליו זכה בפרס טוני לשחקן הטוב ביותר במחזמר ובפרס גראמי על אלבום המחזמר הטוב ביותר. תפקיד זה אף זיכה אותו במועמדות לפרס אמי על משחקו בגרסה המוסרטת של המחזמר ששודרה בדיסני+. אודום נולד בקווינס, ניו יורק, וגדל בפילדלפיה. אביו, לסלי לויד אודום, עסק במכירות. במהלך ילדותו, שר במקהלת הכנסייה המקומית. הוא למד בבית ספר תיכון לאמנויות בפילדלפיה, והמשיך ללימודי תואר ראשון בתיאטרון באוניברסיטת קרנגי מלון. את קריירת המשחק החל אודום בגיל 17, כאשר הופיע לראשונה בברודוויי במחזמר "רנט". אודום הופיע במספר סדרות טלוויזיה פופולריות כגון "בנות גילמור", "האנטומיה של גריי" ו"חוק וסדר: מדור מיוחד". הוא זכה להכרה רחבה בתפקידו בסדרה המוזיקלית "סמאש", בה גילם את סאם סטריקלנד. כמו כן, השתתף בסדרות נוספות כמו "מבוקש" ו-"State of Affairs". ב-2012 שיחק אודום בסרט המלחמה "זנבות אדומים". ב-2015 כיכב בתפקיד ארון בר במחזמר "המילטון", שהפך להצלחה מסחררת. עבור תפקידו במחזמר זה זכה בפרס טוני לשחקן הטוב ביותר ובפרס גראמי עבור אלבום המחזמר. ב-2017 הופיע בסרט "רצח באוריינט אקספרס".ב-2018 פרסם אודום את ספרו "Failing Up", המיועד להשראת הדור הצעיר ומבוסס על תובנות מחייו. ב-2019 גילם את דמותו של ויליאם סטיל בסרט "הארייט". ב-2020 כיכב והפיק את הסדרה "Love in the Time of Corona", לצד אשתו, ניקולט רובינסון. תפקידו המרכזי בקולנוע הגיע בשנת 2020 עם גילום דמותו של הזמר סם קוק בסרט "לילה אחד במיאמי", תפקיד עליו זכה לשבחים רבים ואף היה מועמד לאוסקר. ב-2022 הופיע בסרט "רצח כתוב היטב: תעלומה יוונית". בשנת 2023 חזר לברודוויי בתפקיד הראשי במחזה "Purlie Victorious", עליו היה מועמד לפרס טוני נוסף. אודום הוציא חמישה אלבומים: Leslie Odom Jr. (2014),‏ Simply Christmas (2016),‏ Mr. (2019),‏ The Christmas Album (2020) ו-When a Crooner Dies (2023). אלבומו השני, Simply Christmas, זכה להצלחה רבה במצעדי הג'אז והחג. מעבר לכך, אודום ממשיך להופיע בהופעות ברחבי העולם בליווי הרכב ג'אז. אודום נשוי לשחקנית ניקולט רובינסון מאז 2012. לזוג שני ילדים. מדיה וקבצים בנושא לסלי אודום ג'וניור בוויקישיתוף לסלי אודום ג'וניור, ברשת החברתית פייסבוק לסלי אודום ג'וניור, ברשת החברתית אקס (טוויטר) לסלי אודום ג'וניור, ברשת החברתית אינסטגרם לסלי אודום ג'וניור, סרטונים בערוץ היוטיוב לסלי אודום ג'וניור, במסד הנתונים הקולנועיים IMDb (באנגלית) לסלי אודום ג'וניור, באתר AllMovie (באנגלית) לסלי אודום ג'וניור, באתר ספוטיפיי לסלי אודום ג'וניור, באתר MusicBrainz (באנגלית) לסלי אודום ג'וניור, באתר דיזר לסלי אודום ג'וניור, באתר Discogs (באנגלית) לסלי אודום ג'וניור, באתר Songkick (באנגלית) לסלי אודום ג'וניור, באתר Genius לסלי אודום ג'וניור, באתר בילבורד (באנגלית) "הארייט": ביוגרפיה יפה, אך לא ממצה, באתר מגפון ניוז Megafon News, ‏30 בינואר 2020 סרט ההמשך ל”רצח כתוב היטב” לוקח אותנו לתעלומה חדשה ביוון, ‏11 בספטמבר 2022
יונתן בורקהארט

יונתן מיכאל בורקהארט (בגרמנית: Jonathan Michael Burkardt, נולד ב-11 ביולי 2000 בדרמשטאדט, גרמניה) הוא כדורגלן גרמני המשחק בעמדת החלוץ במיינץ 05 ובנבחרת גרמניה. בורקהארט שיחק כילד בדרמשטאדט 98, ובגיל 14 עבר לשחק בקבוצות הנוער של מיינץ 05. בספטמבר 2018, כשהיה בן 18, ערך בורקהארט את הופעת הבכורה שלו בבונדסליגה, בניצחון 2-1 על אאוגסבורג. עונת הפריצה של בורקהארט הייתה 2020/21. בעונה זו ערך 29 הופעות ליגה, ואף הבקיע את השער הראשון בניצחון 2-1 מול באיירן מינכן, וסיים עם מיינץ במקום ה-12. עונת 2021/22 הייתה טובה אף יותר. בעונה זו הבקיע בורקהארט 11 שערי ליגה, והיה המבקיע המוביל של מיינץ, שסיימה במקום התשיעי בליגה. בעונה זו נבחר בורקהארט על ידי המגזין קיקר בתור הכוכב העולה של העונה. בעונת 2022/23 החמיץ בורקהארט משחקים רבים בשל פציעות, והבקיע שער אחד בלבד ב-11 הופעות. בעונת 2023/24 חזר בורקהארט לכושרו, והבקיע שמונה שערי ליגה ב-21 הופעות, וסיים עם מיינץ במקום ה-13. בינואר 2024 האריך בורקהארט את חוזהו במיינץ עד לסוף עונת 2026/27. בורקהארט שיחק בכל הנבחרות הצעירות של גרמניה, והיה חלק מהסגל של נבחרת גרמניה בכדורגל עד גיל 21 לאליפות אירופה בכדורגל עד גיל 21 – 2021. בטורניר זה היה בורקהארט חלק חשוב בסגל הגרמני, וסייע לה לזכות בטורניר. במשחק רבע הגמר מול הנבחרת המקבילה של דנמרק, הבקיע בורקהארט שער שוויון בהארכה, והמשחק הסתיים בתיקו 2-2. בבעיטות ההכרעה בורקהארט בעט ראשון והחמיץ, אך שאר הבועטים הגרמנים הבקיעו וגרמניה ניצחה במשחק, והמשיכה עד לגמר, בו ניצחה 1-0 את פורטוגל. בורקהארט נכנס כמחליף בדקה ה-67 בגמר. באוקטובר 2024 ערך בורקהארט את הופעת הבכורה שלו במדי נבחרת גרמניה הבכירה, בניצחון 2-1 על בוסניה במסגרת ליגת האומות של אופ"א, כשנכנס כמחליף בדקה ה-66. בורקהארט זומן למשחק זה ברגע האחרון על ידי המאמן יוליאן נגלסמן, בעקבות פציעתו של קאי האברץ. עם נבחרת גרמניה בכדורגל עד גיל 21: אליפות אירופה בכדורגל עד גיל 21 – 2021 יונתן בורקהארט, באתר Transfermarkt יונתן בורקהארט, באתר Soccerway יונתן בורקהארט, באתר BDFutbol יונתן בורקהארט, באתר WorldFootball.net יונתן בורקהארט, באתר FootballDatabase.eu
ניקו בר

ניקו בר (נולד ב-17 בפברואר 1955) הוא שחקן, מדבב ובמאי קולות ישראלי. בוגר הסטודיו למשחק בהנהלת ניסן נתיב. בר דיבב, וביצע את במוי הקולות בסדרת הטלוויזיה אגדות האחים גרים, וכן דמויות רבות שדיבב כגון: טובטוב הגמד (דיבובו הראשון), דן-דין השופט, האריה מ"הקוסם מארץ עוץ" ו"קומקום" מ"בסוד העניינים". כמו כן הוא השתתף בדיבוב הסדרות: "טאו טאו", "אבירי האור הקסום", "שוטרים וגנבים", "שלושת המוסקטרים" "סמי הסנאי", "דני שובבני", "אלף ואחת אמריקות", "הצ'יפמאנקס", "סוד כמוס", "אגדות אנדרסן", "נילוס איש החלומות", "אגדות המלך שלמה", "פנג הלבן", "תינוזאורים בפעולה", "רחוב סומסום", "חוות סוסי הפוני", "רחוב קסם", "אגדות רוקדות", "ד"ר סוס", טיפת גשם ועוד, בשנת 2009 פרש מדיבוב, עד לשנת 2017 חזר בר לתהליך הדיבוב כשהוא אחראי על הסדרה "מקס המדען". כשחקן התארח בר בסדרה "האמת העירומה", ששודרה בערוץ 10, והשתתף בהצגות תיאטרון. בר היה בעל אולפן הקלטות בתל אביב שהוקם ב-1991, וניהל קורסים לדיבוב. הוא שימש כבמאי במחלקת הדיבוב בטלוויזיה החינוכית. "אולפני דאב" נסגר בשנת 2001. אתר האינטרנט הרשמי של ניקו בר ניקו בר, ברשת החברתית פייסבוק ניקו בר, ברשת החברתית אקס (טוויטר) ניקו בר, סרטונים בערוץ היוטיוב ניקו בר, במיזם "אישים" לתיעוד היצירה הישראלית ניקו בר, דף שער בספרייה הלאומית ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
סאקשי מאליק

סאקשי מאליק (נולדה ב-3 בספטמבר 1992) היא מתאבקת לשעבר הודית. היא עשתה היסטוריה כאשר זכתה במדליית הארד בקטגוריית 58 ק"ג באולימפיאדת ריו דה ז'ניירו 2016, ובכך הפכה לאישה ההודית הראשונה שזכתה במדליה באולימפיאדה בענף ההיאבקות. בשנת 2017 הוענק לה עיטור פאדמה שרי, הכבוד האזרחי הרביעי בחשיבותו בהודו, ובשנת 2024 הייתה למתאבקת ההודית הראשונה שנכנסה לרשימת 100 האנשים המשפיעים בעולם של מגזין טיים. מאליק נולדה בכפר מוקרה שבמחוז רוטאק, הריאנה, הודו. אביה, סוחביר מאליק, עבד כנהג אוטובוס בתאגיד התחבורה של דלהי, ואמה, סודש מאליק, הייתה מפקחת במרפאה מקומית. סאקשי הושפעה מסבה, בדלו רם, שהיה גם הוא מתאבק, והחלה להתאמן בהיאבקות בגיל 12 תחת המאמן אישוור דהיה באצטדיון צ'וטו ראם ברוטאק. ההישג הבינלאומי הראשון של מאליק הגיע בשנת 2010, כאשר זכתה במדליית הארד באליפות העולם לנוער בקטגוריית 58 ק"ג. בשנת 2014 זכתה במדליית כסף במשחקי חבר העמים בגלאזגו. במהלך הקריירה שלה, מאליק זכתה במספר מדליות בתחרויות בינלאומיות, כולל מדליות זהב במשחקי חבר העמים 2022 ובאליפות אסיה 2017. מאליק העפילה לאולימפיאדת ריו דה ז'ניירו לאחר שניצחה בתחרות המוקדמות העולמית במאי 2016. באולימפיאדה, היא ניצחה את קרבות הפתיחה נגד יריבות משוודיה ומולדובה, אך הפסידה ברבע הגמר לוולריה קובלובה מרוסיה. עם זאת, היא העפילה לקרב הניחומים בו ניצחה את אלופת אסיה אייסולו טיניבקובה מקירגיזסטן בתוצאה 5–8, וזכתה במדליית הארד. מאליק הופיעה בשנת 2022 בסרט תיעודי קצר של תחנת השידור הגרמנית דויטשה ולה על נשים בספורט, שם תוארה כמנטורית למתאבקת צעירה בהודו. הסרט עסק בתפקידן של נשים בספורט ובמאבקן נגד תפקידים מגדריים מסורתיים בהודו. בשנת 2023 הודיעה מאליק על פרישתה מהיאבקות במחאה על הבחירה במקורב של בריג' בושאן שראן סינג, נשיא פדרציית ההיאבקות ההודית, לתפקיד בכיר בפדרציה. מאליק הובילה יחד עם מתאבקות נוספות את המחאה ההודית נגד סינג, בטענה להטרדה מינית ונפשית מצדו. מאליק נשואה למתאבק ההודי סטיאווארט קאדיאן, זוכה מדליות במשחקי אסיה ומשחקי חבר העמים. הם נישאו באפריל 2017. מאליק עובדת ברכבת הודו, ומאז הזכייה באולימפיאדה הועלתה לדרגת קצינה בכירה. עיטור פאדמה שרי (2017) - הכבוד האזרחי הרביעי בחשיבותו בהודו. פרס ראג'יב גנדי קהל רטנה (2016) - ההישג הספורטיבי הגבוה ביותר בהודו. תואר שני בחינוך גופני מאוניברסיטת מהרשי דיאננד ברוטאק. העלאה לדרגת קצינה בכירה ברכבת הודו בעקבות זכייתה במדליה באולימפיאדה. מדיה וקבצים בנושא סאקשי מאליק בוויקישיתוף סאקשי מאליק, ברשת החברתית אקס (טוויטר) סאקשי מאליק, באתר olympedia.org סאקשי מאליק, באתר United World Wrestling יפן שלטה בהיאבקות, הגרמניות זכו בכדורעף חופים, באתר ONE‏, 18 באוגוסט 2016 זאב אברהמי, ניצול מיני, איומים ופרשת טיוח: המתאבקת ההודית שנלחמת ברוע, באתר ynet, 27 בדצמבר 2023 אורן אהרוני, "עד המוות": המתאבקים האולימפיים שנעצרו בהודו פתחו בשביתת רעב, באתר ישראל היום, 2 ביוני 2023
אלכס אדלמן

אלכס אדלמן (באנגלית: Alex Edelman; נולד ב-20 במרץ 1989) הוא קומיקאי, שחקן ותסריטאי אמריקאי-יהודי המתגורר בניו יורק. הוא מופיע במופעי סטנד-אפ בינלאומיים וזכה להצלחה מוקדמת בבריטניה כאשר זכה בפרס "המצטיין החדש" בפסטיבל הפרינג' של אדינבורו בשנת 2014 על המופע שלו "Millennial". מאז הופיע עם שלושה מופעי סטנד-אפ נוספים: "Millennial" (2014–2015),‏ "Everything Handed to You" (2015–2016), ו-"Just for Us" (2018–2024). המופע "Just for Us" הוצג באוף ברודוויי בשנת 2022 ובברודוויי בשנת 2023, וזכה לביקורות חיוביות במיוחד, כולל פרס טוני מיוחד בשנת 2024 ופרס אמי על כתיבה. באותה שנה נבחר אדלמן לרשימת 100 האנשים המשפיעים בעולם של מגזין "טיים". אדלמן נולד בבוסטון, מסצ'וסטס, למשפחה יהודית-אורתודוקסית מודרנית. אמו, שריל, היא עורכת דין לענייני נדל"ן, ואביו, אלעזר אדלמן, הוא מהנדס ביו-רפואי, קרדיולוג ופרופסור. יש לו שני אחים, ביניהם אדם אדלמן, ספורטאי אולימפי ישראלי. אדלמן גדל בברוקליין, מסצ'וסטס, ולמד בבית הספר התיכון האורתודוקסי מיימונידס. הוא התחיל להופיע בסטנד-אפ כבר בגיל 15, ולאחר סיום לימודיו בתיכון, שהה שנה בישיבה בירושלים, שם סייע בהקמת מועדון הקומדיה הראשון בעיר. בשנת 2008 עבר לניו יורק ללמוד אנגלית באוניברסיטת ניו יורק, אותה סיים בשנת 2012. בתקופת לימודיו המשיך להופיע בסטנד-אפ ואף הצטרף לקבוצת התיאטרון הקומית Upright Citizens Brigade. המופע הראשון של אדלמן, "Millennial", זכה בפרס היוקרתי "המצטיין החדש" בפסטיבל הפרינג' של אדינבורו בשנת 2014, והוא היה לאמריקאי הראשון שזכה בפרס זה מאז 1997. המופע השני שלו, "Everything Handed to You", היה בין המופעים הנסקרים ביותר בפסטיבל בשנת 2015. המופע השלישי שלו, "Just For Us", היה מועמד לפרס המופע הטוב ביותר בפסטיבל אדינבורו בשנת 2018 וזכה להצלחה עצומה באוף ברודוויי ובברודוויי. אדלמן הופיע בטלוויזיה הבריטית בתוכניות כמו "The John Bishop Show", "Alan Davies: As Yet Untitled", ו-"Live from the BBC". הוא גם כתב לתוכניות טלוויזיה אמריקאיות, כמו "מרחבים סגורים" ו"נותנות בראש". במהלך מגפת הקורונה, אדלמן היה התסריטאי הראשי של האירוע הווירטואלי "Saturday Night Seder", בו השתתפו ידוענים רבים. בנוסף, הוא הדריך רבנים כיצד לשלב הומור בטקסי החגים. אדלמן הוביל גם מספר תוכניות רדיו ב-BBC, ביניהן "Alex Edelman's Peer Group" ששודרה בשנים 2017–2021. אדלמן גדל במשפחה יהודית-אורתודוקסית, ומרבה לעסוק בנושאים הקשורים לזהותו היהודית במופעיו. באחת מהופעותיו ציין בהומור: ”אם הייתי גדל כחילוני, הייתי מחשיב את עצמי כביסקסואל, אבל משום שגדלתי דתי, אני מחשיב את עצמי כסטרייט עם כמה סודות”. מדיה וקבצים בנושא אלכס אדלמן בוויקישיתוף אלכס אדלמן, ברשת החברתית פייסבוק אלכס אדלמן, ברשת החברתית אקס (טוויטר) אלכס אדלמן, ברשת החברתית אינסטגרם אלכס אדלמן, במסד הנתונים הקולנועיים IMDb (באנגלית) הקומיקאי היהודי והצלם הפלסטיני: השיחה שהפתיעה את כולם, באתר Hebrew News, ‏27 באפריל 2024 גילי איזיקוביץ, הסטנד־אפ של אלכס אדלמן הוא מופע מבריק על עליונות לבנה וזרם תודעה, באתר הארץ, 16 באפריל 2024 ירון פריד, יהדות ואנטישמיות - חומר נהדר לסטנד-אפ, באתר כלכליסט, 9 במרץ 2023
אדם דייווידסון

אדם דייווידסון (באנגלית: Adam Davidson; נולד ב-13 באוגוסט 1964) הוא שחקן ובמאי טלוויזיה אמריקאי, שנולד בלוס אנג'לס שבקליפורניה. בשנת 1986 סיים דייווידסון את לימודיו במכללת קניון. ב-1994 קיבל מבית הספר לאמנויות של אוניברסיטת קולומביה צעודה על סיום לימודיו. כשחקן, הופיע דייווידסון בסרטים רבים, דוגמת The Day Trippers,‏ A Match Made in Heaven,‏ Návrat ztraceného ráje,‏ Way Past Cool,‏ Nature Boy ו-Pop Life. בנוסף לכך, ביים עשרות תוכניות טלוויזיה, כמו "קומיוניטי", "אבודים", "דדווד", "האנטומיה של גריי", "עמוק באדמה" ו"פרינג'". הוא בנו של מפיק התיאטרון היהודי גורדון דייווידסון. בשנת 1991 זכה סרטו הראשון כבמאי, The Lunch Date, בפרס אוסקר עבור הסרט הקצר הטוב ביותר. אדם דייווידסון, במסד הנתונים הקולנועיים IMDb (באנגלית) אדם דייווידסון, באתר AllMovie (באנגלית) אדם דייווידסון, במסד הנתונים הקולנועיים KinoPoisk (ברוסית) Adam Davidson Profile (אורכב 22.12.2012 בארכיון Wayback Machine), Columbia University School of the Arts, Film. Retrieved February 5, 2013. "Gordon Davidson, director and producer, dies at 83". 5 באוקטובר 2016. {{cite web}}: (עזרה) "The 63rd Academy Awards (1991) Nominees and Winners". Academy of Motion Picture Arts and Sciences. AMPAS. 4 באוקטובר 2014. ארכיון מ-20 באוקטובר 2014. נבדק ב-19 במאי 2019. {{cite web}}: (עזרה)
ג'יימס ד. פאריוט

ג'יימס ד. פאריוט (באנגלית: James D. Parriott; נולד ב-14 בנובמבר 1950) הוא תסריטאי, במאי ומפיק קולנוע וטלוויזיה אמריקאי בעל חברת הפקות על שמו. במרוצת השנים יצר מספר סדרות טלוויזיה, דוגמת Voyagers!,‏ Misfits of Science,‏ Forever Knight,‏ Educating Matt Waters,‏ The American Embassy ו-Defying Gravity. בשנים 2006 ו-2007 זכה בפרס הטלוויזיה של איגוד התסריטאים האמריקאי. ג'יימס ד. פאריוט, במסד הנתונים הקולנועיים IMDb (באנגלית) ג'יימס ד. פאריוט, באתר AllMovie (באנגלית) ג'יימס ד. פאריוט, באתר Rotten Tomatoes (באנגלית) ג'יימס ד. פאריוט, במסד הנתונים הקולנועיים KinoPoisk (ברוסית)
נובויו אויאמה

נובויו אויאמה (大山 のぶ代 Nobuyo Ōyama; 16 באוקטובר 1933 - 29 בספטמבר 2024) הייתה שחקנית, מדבבת, תסריטאית, זמרת ואישיות טלוויזיה יפנית. הקריירה שלה השתרעה על פני חמישה עשורים במהלכם היא עבדה בטלוויזיה, בקולנוע וברדיו. אויאמה ידועה בעיקר בשל כך שהיא הייתה המדבבת של הדמות דורימון בסדרת האנימה הפופולרית "דורימון" במשך 26 שנים, בין השנים 1979 עד 2005. אויאמה נולדה ב-1933 בשיבויה שבטוקיו. אויאמה החלה את הקריירה במהלך שנות ה-50. בתחילה היא הופיעה בדרמות שונות ברדיו ובתוכניות לייב-אקשן בטלוויזיה. פריצת הדרך הגדולה של אויאמה הגיעה בשנת 1979 כאשר נבחרה להיות המדבבת של הדמות דורימון. לאורך השנים הייתה לאויאמה השפעה רבה על עיצוב אישיותו של דורימון. אויאמה גילמה את דמותו של דורימון במשך מעל ל-25 שנים, כאשר במהלך תקופה זו היא דיבבה את הדמות במאות פרקים של סדרת האנימה וכמו גם בעשרות סרטי קולנוע של דורימון ותוכניות ספיישל. כמו כן באותה התקופה דורימון הפך גם לדמות פופולרית במיוחד גם במדינות רבות אחרות ברחבי ברחבי העולם, ובמיוחד באזור אסיה. במהלך אותה התקופה אויאמה דיבבה את הדמות במספר רב של סרטים, תוכניות ספיישל ובפרקים של סדרת הטלוויזיה של דורימון. בשנת 2005 הפסיקה לדבב את דמותו של דורימון והיא הוחלפה במדבבת וואסבי מיזוטה(אנ'). לאורך הקריירה שלה אויאמה דיבבה גם דמויות נוספות בסדרות אנימה, סרטים ופרסומות שונות. בין היתר היא דיבבה את דמות הדובון הפסיכותי מונוקומה אשר הינו האנטגוניסט הראשי בסדרת משחקי הווידאו "דאנגנרונפה". ב-13 במאי 2015 בעלה קייסוקה סגאווה חשף לראשונה בתוכנית רדיו שהיא אובחנה כחולה בדמנציה. בשל החרפת מצבה הבריאותי אויאמה הפסיקה לעבוד לאלתר בשנת 2016, ובאותה השנה היא עברה לגור בבית אבות. אויאמה נפטרה ב-29 בספטמבר 2024, בהיותה בת 90. אויאמה הייתה נשואה לאיש הטלוויזיה קייסוקה סגאווה. לבני הזוג לא היו ילדים. "Doraemon/Danganronpa Voice Actress Nobuyo Oyama Suffering From Dementia". Anime News Network. נבדק ב-13 במאי 2015. {{cite web}}: (עזרה) "大山のぶ代さん老人ホームへ 介護福祉士が語る認知症の現状". 9 ביוני 2016. {{cite web}}: (עזרה) "Nobuyo Oyama, voice of beloved 'Doraemon,' dies aged 90". CNN.
קז'ימייז' (פירושונים)

האם התכוונתם ל... קז'ימייז' – רובע בקרקוב אישים: קז'ימייז' הראשון – דוכס פולין קז'ימייז' השני – דוכס וישליצה של פולין קטן קז'ימייז' השלישי, מלך פולין קז'ימייז' הרביעי, מלך פולין קזימיר
מוזיאון קרמה

מוזיאון קרמה הוא מוזיאון אתרים ארכאולוגי שנמצא מול הדפופה המערבית באתר הארכאולוגי של קרמה, במדינת א-שימאליה ("הצפונית") (אנ'), סודאן. הוא נפתח בשנת 2008 ומכיל פריטים ארכאולוגיים רבים מתרבות קרמה שקובצו, כמו גם קטע המתמקד בהיסטוריה הנוצרית והאסלאמית (אנ') של האזור. גג מבנה המוזיאון בהשראת הגג הקמור הנובי המסורתי. המוזיאון מכיל חפצי אמנות מהתקופות העיקריות של תרבות הקרמה: פרהיסטוריה, ממלכות קרמה, נפאטה ומרואה. גולת הכותרת של מוזיאון קרמה הם שבעה פסלי גרניט שחורים שנחשפו בתעלה באתר הסמוך של Dukki Gel בשנת 2003 על ידי צוות ארכאולוגי בראשות צ'ארלס בונט. שבורים במכוון, אך במצב שימור מצוין, מוצגים הפסלים בחדר המרכזי של המוזיאון שהורכבו מחדש במלואם ומתארים את הפרעונים הנוביים תהרקה, תנות אמון, סנקאמניסקן (Senkamanisken), אנלאמני (Anlamani) ואספלטה (Aspelta), ששלטו במצרים בשושלת ה-25. פסלים של שליטים שונים בשלהי השושלת ה-25-תקופת נפאטה המוקדמת: תנות אמון, תהרקה (מאחור), סנקאמניסקן, שוב תנות אמון (עורף), אספלטה, אנלאמני, שוב סנקאמניסקן. מוזיאון קרמה. קדרות, מוזיאון קרמה, קרמה, סודאן. The finding of the statue cache in 2003 "Web site of the Kerma Museum". Archived from the original on 2020-06-08. Retrieved 2018-10-24. Elshazly, Hesham. "Kerma and the royal cache". מדיה וקבצים בנושא מוזיאון קרמה בוויקישיתוף